AIŠKINAMASIS RAŠTAS

Dėl Molėtų rajono savivaldybės tarybos 2015 m. kovo 26 d. sprendimo Nr. B1-77 „Dėl Molėtų vaikų savarankiško gyvenimo namų nuostatų patvirtinimo“ pakeitimo

**1. Parengto tarybos sprendimo projekto tikslai ir uždaviniai**

2017 m. lapkričio 17 d. gautasMolėtų vaikų savarankiško gyvenimo namų (toliau- Globos namai) direktoriaus raštas Nr. 8-194 „Dėl Molėtų vaikų savarankiško gyvenimo namų nuostatų papildymo“, kuriame vadovaudamasis Molėtų vaikų savarankiško gyvenimo namų nuostatų, patvirtintų Molėtų rajono savivaldybės tarybos 2015 m. kovo 26 d. sprendimu Nr. B1-77 (Molėtų rajono savivaldybės tarybos 2017 m. balandžio 27 d. sprendimo Nr. B1-96 redakcija), 10 straipsnio 1 dalimi, prašo papildyti Molėtų vaikų savarankiško gyvenimo namų nuostatus 6.3 punktu „organizuoti globos centro veiklą” ir 7.18 punktu „pagal tarpusavio bendradarbiavimo ir paslaugų teikimo sutartį perduoti likusį be tėvų globos vaiką, socialinę riziką patiriantį vaiką prižiūrėti budinčiam globotojui ar socialiniam globėjui, teikti ir organizuoti socialines paslaugas bei kitą pagalbą pagal poreikį vaikui ir budinčiam globotojui ar socialiniam globėjui, taip pat kitokią pagalbą vaiko tėvams, siekiant grąžinti vaiką į šeimą“ .

Įgyvendinant Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014–2020 metų veiksmų planą ir siekiant mažinti stacionarią globą, skatinant vaikų, netekusių tėvų globos, priežiūrą šeimose, planuojama Molėtų rajono savivaldybėje plėtoti profesionalių globėjų sistemą: organizuoti budinčių globotojų ir/ar socialinių globėjų veiklą, taip pat organizuoti globos centro veiklą.

Vadovaujantis Lietuvos Respublikos biudžetinių įstaigų įstatymo 6 straipsnio 5 dalimi, pakeistus biudžetinės įstaigos nuostatus tvirtina savininko teises ir pareigas įgyvendinanti institucija, o pasirašo savininko teises ir pareigas įgyvendinančios institucijos vardu veikiantis asmuo arba savininko teises ir pareigas įgyvendinančios institucijos įgaliotas asmuo.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis;

Lietuvos Respublikos biudžetinių įstaigų įstatymo 6 straipsnio 5 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės priėmus sprendimą – papildžius Molėtų vaikų savarankiško gyvenimo namų nuostatus Globos namai galės organizuoti globos centro veiklą, bus plėtojama profesionalių globėjų sistema bei bus užtikrinta galimybė tėvų globos netekusiam vaikui gauti laikinąją globą budinčio globotojo ar socialinio globėjo šeimoje.

Neigiamų pasekmių nenumatoma.

**4. Priemonės sprendimui įgyvendinti**

Įstatymų nustatyta tvarka Globos namų direktoriui pasirašyti pakeistus nuostatus ir užregistruoti Juridinių asmenų registre. Pakeisti biudžetinės įstaigos nuostatai įsigalioja nuo jų įregistravimo Juridinių asmenų registre dienos.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Registrų centro nustatytas įkainis iš Globos namams skirtų asignavimų.

**6.Vykdytojai, įvykdymo terminai**

Molėtų vaikų savarankiško gyvenimo namai.